**ТЕХНИЧЕСКА СПЕЦИФИКАЦИЯ**

за изпълнението на обществена поръчка с предмет: „Специализиран превоз на работници и служители от социалните

заведения в община Брегово”

**Настоящата обществена поръчка е за изпълнение на специализиран превоз на работници и служители от социалните заведения в община Брегово** както до работното им място, така и обратно до местоживеенето им. Превозът ще се осъществява всеки работен ден през целия срок на договора по предварително маршрутно разписание, при спазване на всички нормативни изисквания, свързани с дейността. Маршрутното разписание обхваща следния маршрут: **Брегово – Куделин – Брегово, с часове на тръгване от Брегово – 7:30 ч. и 16:45, и от Куделин - 8:00 и 17:00 часа.**

Дневният пробег по горепосочения маршрут е 40км.

При изпълнението на обществената поръчка следва да се спазват всички нормативни изисквания за осъществяване на възлаганата услуга, както и изискванията на възложителя при възлагането на поръчката, а именно:

Превозът ще се осъществява всеки ден през годината по маршрутни разписания, зададени от Възложителя, при спазване на всички нормативни изисквания, свързани с възлаганата дейност при спазване на условията за безопасност.

Превозът ще се извършва в почистени и добре проветрени автобуси при спазване на всички санитарни и хигиенни изисквания, като не се допуска превоз на стоящи пътници и тютюнопушене в автобусите, с които ще се осъществява превоза.

През зимния сезон превозните средства трябва да се отопляват.

Съгласно разпоредбата на чл.78 от Закона за автомобилните превози (ЗАвП), при извършване на превози на пътници с автобуси ще се спазват изискванията на:

- Регламент (ЕО) № 561/2006 на Европейския парламент и на Съвета за хармонизиране на някои разпоредби от социалното законодателство, свързани с автомобилния транспорт;

- Регламент (ЕИО) № 3821/85 на Съвета относно контролните уреди за регистриране на данните за движението при автомобилен транспорт.

При осъществяване на превоза трябва се изготвят графици за работата на водачите и работен дневник, както е предвидено в чл.88 от ЗАвП.

Преди началото на всеки работен ден водачите на автобуси трябва да преминават предпътен медицински преглед за здравословно състояние и наличие на алкохол в кръвта, а автобусите – предпътен технически преглед.

Оборудването с устройства за ограничаване на скоростта на автобусите трябва да бъде съобразено с изискванията на чл.89д, ал. 3 от ЗАвП.

Автобусите трябва да преминават задължителен преглед за проверка на техническата им изправност на всеки 6 месеца, както е предвидено в чл.147, ал. 3 и ал. 6 от Закона за движение по пътищата. Прегледът ще се извършва по реда, предвиден в Наредба № 32 за периодичните прегледи за проверка на техническата изправност на пътните превозни средства, като автобусите ще отговарят и на изискванията, включени в Карта за допълнителен преглед на автобус – приложение № 6Б от Наредбата.

2016г. Изготвил: